SABINA ร่วมงาน “ออพเดย์” ย้ำรายได้ปีนี้โต 20%
SABINA เปิดรายได้ไตรมาส 3 โตทะลุ 100 ล้านบาท มั่นใจทั้งปีโตตามเป้า 20%
SABINA เปิดรายได้ไตรมาส 3 โตทะลุ 100 ล้านบาท มั่นใจทั้งปีโตตามเป้า 20%
18 พ.ย. 2565

นายบุญชัย ปัณฑุรอัมพร ประธานคณะกรรมการบริหาร พร้อมด้วยนางสาวดวงดาว มหะนาวานนท์ ประธานเจ้าหน้าที่บริหาร และนายสมคิด ผดุงเกียรติศักดิ์ ประธานเจ้าหน้าที่บริหารการเงิน บริษัท ซาบีน่า จำกัด (มหาชน) หรือ SABINA ร่วมนำเสนอข้อมูลผลประกอบการไตรมาสที่ 3 ประจำปี 65 กับผู้ลงทุน นักวิเคราะห์ และผู้สนใจในงาน Opportunity Day โดยในไตรมาสดังกล่าว บริษัทฯ มีกำไรสุทธิ 100.2 ล้านบาท เพิ่มขึ้นจากช่วงเวลาเดียวกันของปีก่อน 45 ล้านบาท คิดเป็นเพิ่มขึ้น 81.7% ขณะที่งวด 9 เดือนแรกของปีนี้ บริษัทฯ มีรายได้รวม 2,351.6 ล้านบาท เพิ่มขึ้นจากช่วงเดียวกันของปี 64 คิดเป็น 26.9% ทั้งนี้ บริษัทฯตั้งเป้าหมายการเติบโตของรายได้ในปีนี้ไว้ที่ 20%  โดยเป็นสถิติสูงสุดที่เคยทำไว้ที่ระดับ 3,295 ล้านบาทในปี 62 ก่อนวิกฤติโควิด-19